“สุเชษฐ์” แนะลงทุน 5 หุ้น รับปัจจัย “เลือกตั้ง”
“สุเชษฐ์ สุขแท้” แนะดักเก็บหุ้นรับปัจจัยบวกช่วงเลือกตั้งของไทย ชู SC, INTUCH, CPN, SCB, TRUE ดาวเด่นน่าเก็งกำไร
“สุเชษฐ์” แนะสอย 5 หุ้นเด่น รับอานิสงส์ช่วง “เลือกตั้ง”
21 มี.ค. 2566

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ (21 มี.ค.66) ว่าแนวโน้มตลาดหุ้นไทยมีโอกาสไปต่อให้แนวรับ 1,538 จุด ส่วนแนวต้าน 1,570-1,580 จุด
ส่วนกรณีกลุ่มแบงก์ได้รับผลกระทบจากการธนาคารเครดิต สวิส (Credit Suisse Bank) มีการเทขายตราสารทางการเงิน ขณะเดียวกันก็ส่งผลให้หลายธนาคารในประเทศไทยมีราคาหุ้นปรับตัวลดลง แต่วันนี้เริ่มมีแรง “ซื้อ” กลับเข้ามามากขึ้น ทั้งนี้เชื่อว่าทางฝั่งสหรัฐน่าจะมีวิธีการจัดการและตัดสินใจแก้ไขกรณีดังกล่าว ไม่ปล่อยให้สถาบันการเงินในหลายๆแห่งได้รับผลกระทบในเชิงลบมากเกินไป อย่างไรก็ตามหากนักลงทุนจะเข้าทำการซื้อหุ้นในกลุ่มแบงก์ แนะนำเล่นรีบาวด์
สำหรับหุ้นเด่นน่าเก็งกำไรระยะสั้น ขานรับปัจจัยบวกช่วงเลือกตั้ง แนะนำ บริษัท เอสซี แอสเสท คอร์ปอเรชั่น จำกัด (มหาชน) หรือ SC ให้แนวรับ 4 บาท ส่วนแนวต้าน 4.70 บาท, บริษัท อินทัช โฮลดิ้งส์ จำกัด (มหาชน) หรือ INTUCH ให้แนวรับ 70 บาท ส่วนแนวต้าน 78 บาท, บริษัท เซ็นทรัลพัฒนา จำกัด (มหาชน) หรือ CPN ให้แนวรับ 65 บาท ส่วนแนวต้าน 71 บาท (ระดับราคาดังกล่าวแนะถือยาว), บริษัท เอสซีบี เอกซ์ จำกัด (มหาชน) หรือ SCB ให้แนวรับ 97.50-100 บาท ส่วนแนวต้าน 105 บาท โดยหากผ่านแนวต้านดังกล่าวไปได้ก็มีโอกาสทดสอบแนวต้านเดิม 115 บาท และบริษัท ทรู คอร์ปอเรชั่น จำกัด (มหาชน) หรือ TRUE ให้แนวรับ 8 บาท ส่วนแนวต้าน 9 บาท
นอกจากนี้หุ้นที่มีผลการดำเนินงานโดดเด่นด้านยอดขายช่วง 2 ปีที่ผ่านมา มองว่าเป็นกลุ่มโรงพยาบาลและการแพทย์ คือ บริษัท โรงพยาบาลบำรุงราษฎร์ จำกัด (มหาชน) หรือ BH, บริษัท กรุงเทพดุสิตเวชการ จำกัด(มหาชน) หรือ BDMS, บริษัท โรงพยาบาลพระรามเก้า จำกัด (มหาชน) หรือ PR9